Balabanovas
Balabanovas (rus. Балабаново) – miestas Rusijoje, Kalugos srityje, Borovsko rajone, 76 km į šiaurės rytus nuo Kalugos. Šalia miesto nutiestas Maskvos–Kijevo plentas, veikia geležinkelio stotis prie Kijevo linijos, yra Jermolino karinis aerodromas. Vystoma medienos apdirbimo (degtukų, medžio blokų gamyba), statybinių medžiagų, metalo apdirbimo pramonė. Veikia medienos pramonės mokslinių tyrimų institutas, Maskvos humanitarinio universiteto filialas.